पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना काल में काेविड पीड़िताें के साथ ही उनके परिजनाें की सेवा में आगे आ रहे हैं। कई दानदाता ऑक्सीजन सिलेंडराें की किल्लत के चलते ऑक्सीजन कंसट्रेटर मंगवाकर काेविड पीड़िताें की जान बचा रहे है, वहीं कुछ लाेग अपदा में भी लालच नहीं छोड़ रहे हैं। यह हालात शहर के माेक्षधामाें के हैं।
रीकाे फाेर्थ फेज के कमलकांत बताते हैं कि शनिवार सुबह एमजीएच में भर्ती बड़े भाई का निधन हाे गया। एंबुलेंस से शव काे अंतिम संस्कार के लिए पंचमुखी माेक्षधाम ले गए। इसके एक हजार रुपए लगे। श्मशान घाट पहुंचे ताे वहां लकड़ी की 2900 रुपए की रसीद काटी गई, लेकिन लकड़ियाें काे जमाने के नाम पर वहां मिले युवकाें ने 4 हजार रुपए लिए। इसी तरह बाल काटने वाले व्यक्ति ने प्रति सदस्य 200 रुपए वसूले। उनके बारे में लकड़ी की राशि की रसीद देने के लिए आए व्यक्ति से जानकारी ताे उन्हाेंने उनके बारे में अनभिज्ञता व्यक्त की।
कमलकांत ने बताया कि उनके भाई की शुक्रवार काे तबीयत खराब हाेने पर एमजीएच ले जाया गया, जहां उन्हें भर्ती कर ऑक्सीजन देना शुरू कर दी। शनिवार सुबह करीब 11.30 बजे उनका निधन हाे गया था। वैसे नगर परिषद की ओर से काेविड मरीज की माैत पर अंतिम संस्कार निशुल्क कराया जाता है, लेकिन महात्मा गांधी अस्पताल में इस सुविधा के बारे में कहीं काेई बताने वाला नहीं है। ऐसे में संबंधित के परिजनाें काे मजबूरन अस्पताल में खड़ी रहने वाली निजी एंबुलेंस से शव काे माेक्षधाम ले जाना पड़ रहा है। जिसका वे मनमाना पैसा ले रहे हैं। परेशान लोग इस ठगी का भी शिकार हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn